La Junta de Govern aprova la primera certificació de despeses de la Unitat d'Actuació de la zona de Xurruca
14 d’octubre 2019

![](/media/qbclvehq/78c_img_6600.jpg)  
  

La Junta de Govern Local ha aprovat la primera certificació de despeses prèvies del PAI (Programa d'Actuació Integrada) de la Unitat d'Actuació núm. 5, zona coneguda com Xurruca. L'import de la certificació presentada per l'agent urbanitzador ascendix a 45.903 euros (IVA inclòs).

  

El regidor d'Urbanisme, Quico Fernández, ha explicat que “**este és el primer certificat de la zona de Xurruca i suposa la continuació de tot el procés d'urbanització de tot este sector que tants problemes ha generat en este espai del Port de Sagunt**”, qui a més ha aclarit que “**este procés ja no para i s'està duent a terme tota la urbanització que crearà els espais de zones verdes i solars per a l'edificació. És una assignatura que estava pendent des de fa molts anys perquè la crisi va parar este PAI, i esperem que ja en uns mesos estiga totalment finalitzat i, per tant, desapareguen eixos problemes que plantejaven els veïns**”.

  

![](/media/nu0jgw0u/78maq1_img_6622.jpg)  
![](/media/2btdxx5a/78maq2_img_6626.jpg)  
  

És necessari recordar que esta actuació es remunta al ple celebrat l'octubre de 2008, va ser llavors quan es va aprovar el PAI i l'adjudicació de la condició d'agent urbanitzador de la Unitat d'Execució núm. 5 del PGOU-92 a l'empresa Alser SL. La despesa total que suposarà la urbanització del sector ascendix a 1.562.955 euros.​  

  

![](/media/vv4l1zgr/78c_img_6609.jpg)  
![](/media/1zfpptck/78c_img_6590.jpg)  
  

  

​

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-aprova-la-primera-certificacio-de-despeses-de-la-unitat-d-actuacio-de-la-zona-de-xurruca/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-aprova-la-primera-certificacio-de-despeses-de-la-unitat-d-actuacio-de-la-zona-de-xurruca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-aprova-la-primera-certificacio-de-despeses-de-la-unitat-d-actuacio-de-la-zona-de-xurruca/ "Linked In")
*   [](mailto:?body=https://aytosagunto.es/va/actualitat/la-junta-de-govern-aprova-la-primera-certificacio-de-despeses-de-la-unitat-d-actuacio-de-la-zona-de-xurruca/)